Roza Akkutsjukova

Roza Sabirjanovna Akkutsjukova (, basjkirsk: Роза Сабирйән ҡыҙы Аҡкучукова; født 12. februar 1950 i Abzakovo i Den basjkiriske autonome sovjetiske sosialistiske republikk i RSFSR i Sovjetunionen, død 8. februar 2021 i Ufa i Russland) var en russisk og basjkirisk popsangerinne. Hun begynte å synge profesjonelt i 1973.
 
Hennes foreldre var høyt respekterte i det basjkiriske samfunn, og mange av hennes søsken fikk lederskapsverv i regjeringen. Hun flyttet til Ufa der hun gikk på musikkskole, og tok eksamen i 1972. Samme år ble hun med i Basjkortostans statlige filharmoniske selskap og begynte å turnere i mange byer og landsbyer i Sovjetunionen. I 1997 ble hun direktør for Basjkortostans statlige filharmoniske selskap, en stilling hun innehadde til sin død. Hun ble i 2009 hedret som Folkets kunstner i Republikken Basjkortostan.

Roza Akkutsjukova døde av covid-19 i Ufa den 8. februar 2021 i en alder av 70 år, fire dager før hun ville ha fylt 71.

Referanser

Sovjetiske sangere
Russiske sangere
Basjkirer
Personer fra Beloretskij rajon
Dødsfall relatert til covid-19 i Russland